हारे का तू है सहारा, हमने भी तुझको पुकारा
पुरानीअनाज मंडी परिसर में श्री श्याम मित्र मंडल एवं श्याम मंदिर कमेटी के तत्वावधान में रविवार रात्रि फाल्गुन मास के 20वें श्री श्याम सांवरिया महोत्सव का भव्य आयोजन किया गया। महोत्सव में आमंत्रित विशिष्ट अतिथि महेन्द्र पाल गुप्ता अध्यक्ष अग्रवाल सेवा सदन ने श्याम बाबा की ज्योत प्रज्ज्वलित की। श्याम महोत्सव में खाटू नरेश श्री श्याम बाबा का 30 फुट ऊंचा दरबार सजाया गया।
महोत्सव में आमंत्रित कलाकारों पटना की गायिका गिनी कौर,वृंदावन के माधव गोस्वामी, पटियाला की बेबी जानवी, बहादुरगढ़ के सोनू लक्खा एवं दिल्ली से पंहुचे शिवम म्यूजिकल ग्रुप की भजन प्रस्तुतियां दी। कार्यक्रम में बता मेरे यार सुदामा रै,तै घणा दिनां मै आया,रंग मत डारे रै सांवरिया म्हारे गुजर मारे रै,आज बृज में होरी रै रसिया,दिल में तू श्याम नाम की झोली फैला के देख आएंगे मेरे सांवरे दिल से बुला के देख,फागन आयो रै साथियों चालो खाटू चालां रे और हारे का तू है सहारा सांवरे, हमने भी तुझको पुकारा सांवरे आदि अनेक भजन प्रस्तुतियों,बृज के होरी रसिया और राजस्थानी श्याम धमाल ने उकलाना के श्याम प्रेमियों का दिल छू लिया और उन्हें झूमने पर मजबूर कर दिया। कार्यक्रम के दौरान सभी आमंत्रित अतिथियों को श्री श्याम मित्र मंडल की ओर से स्मृति चिह्न देकर सम्मानित भी किया गया। कार्यक्रम के समापन पर मोहन सोनी, डॉ.कृष्णचंद्र शर्मा, डॉ.विचित्र शर्मा, घनश्याम सिंगला, श्यामसुंदर सिंगला, नवीन बंसल,रामानंद मित्तल, दिनेश जैन, संजय सर्राफ, बजरंग बंसल, महेश बंसल, विजेन्द्र गर्ग, रमेश गोयल, तरसेम बरवाला, लीलाधर, बोबी बंसल, सोनू सेलवाल, राजेश बंसल, सुभाष कालुवे, नीटू जैन, विनोद गोयल, राजेन्द्र महीपाल, रवि सिंगला, महेन्द्र गोयल, पुष्कर सिंगला आदि अनेक लोगों ने श्याम बाबा की आरती उतारी और प्रसाद ग्रहण किया।
अनाज मंडी में फाल्गुन श्याम महोत्सव में श्याम भजन प्रस्तुत करतीं गायक।
hin_Deva hin_Deva hin_Deva bho_Deva